rejauldu/bengali-wikipedia huggingface dataset:
বিএই সিস্টেমস পিএলসি (বিএই) হল ইংল্যান্ডের লন্ডনে অবস্থিত একটি ব্রিটিশ বহুজাতিক অস্ত্র, নিরাপত্তা ও মহাকাশ সংস্থা। এটি ইউরোপের বৃহত্তম প্রতিরক্ষা ঠিকাদার, এবং প্রযোজ্য ২০২১ রাজস্বের উপর ভিত্তি করে বিশ্বের সপ্তম-বৃহৎ স্থান অর্জন করেছে।  এটি ২০১৭ সালের হিসাবে ব্রিটেনের বৃহত্তম প্রস্তুতকারক। সংস্থাটির বৃহত্তম কার্যক্রম যুক্তরাজ্য ও মার্কিন যুক্তরাষ্ট্রে রয়েছে, যেখানে বিএই সিস্টেমসের সহযোগী সংস্থা বিএই সিস্টেমস ইনক. হল মার্কিন প্রতিরক্ষা বিভাগের ছয়টি বৃহত্তম সরবরাহকারীদের মধ্যে একটি। অন্যান্য প্রধান বাজারের মধ্যে অস্ট্রেলিয়া, কানাডা, ভারত, সৌদি আরব, তুরস্ক, কাতার, ওমান ও সুইডেন রয়েছে, যেখানে সৌদি আরব নিয়মিতভাবে রাজস্বের শীর্ষ তিনটি উৎসের মধ্যে রয়েছে।  বিমান, যুদ্ধাস্ত্র ও নৌ ব্যবস্থা প্রস্তুতকারক ব্রিটিশ অ্যারোস্পেস ১৯৯৯ সালের ৩০শে নভেম্বর জেনারেল ইলেকট্রিক কোম্পানি পিএলসি-এর (জিইসি) প্রতিরক্ষা ইলেকট্রনিক্স ও নৌ জাহাজ নির্মাণের সহায়ক প্রতিষ্ঠান মার্কনি ইলেকট্রনিক সিস্টেমস-এর (এমইএস) সঙ্গে £৭.৭ বিলিয়নে ক্রয় ও একীভূতকরণের মাধ্যমে কোম্পানিটি গঠিত হয়েছিল।  বিএই বিভিন্ন বিমান, জাহাজ নির্মাণ, সাঁজোয়া যান, অস্ত্র ও প্রতিরক্ষা ইলেকট্রনিক্স কোম্পানির উত্তরসূরি। এর মধ্যে রেডিওর উন্নয়ন ও ব্যবহারে নিবেদিত প্রথম বাণিজ্যিক কোম্পানি দ্য মার্কনি; বিশ্বের প্রথম বিমান সংস্থাগুলির মধ্যে একটি এ.ভি. রো অ্যান্ড কোম্পানি; বিশ্বের প্রথম বাণিজ্যিক জেট বিমান  কমেটের নির্মাতা ডি হ্যাভিল্যান্ড; বিশ্বের প্রথম ভিটিওএল আক্রমণকারী বিমান হ্যারিয়ারের নির্মাতা হকার সিডেলি; কনকর্ড সুপারসনিক পরিবহনের সহ-নির্মাতা ব্রিটিশ এয়ারক্রাফ্ট কর্পোরেশন; স্পিটফায়ার প্রস্তুতকারক সুপারমেরিন; রাজকীয় নৌবাহিনীর প্রথম ডেস্ট্রয়ারের নির্মাতা ইয়ারো শিপবিল্ডার্স; বিশ্বের প্রথম ব্যাটলক্রুজার নির্মাতা ফেয়ারফিল্ড শিপবিল্ডিং অ্যান্ড ইঞ্জিনিয়ারিং কোম্পানি; ও রাজকীয় নৌবাহিনীর প্রথম সাবমেরিনের নির্মাতা ভিকার্স শিপবিল্ডিং অ্যান্ড ইঞ্জিনিয়ারিং রয়েছে।  বিএই ১৯৯৯ সালে গঠনের পর থেকে বেশ কয়েকটি অধিগ্রহণ করেছে, বিশেষ করে মার্কিন যুক্তরাষ্ট্রের ইউনাইটেড ডিফেন্স ও আর্মার হোল্ডিংস, এবং এয়ারবাস, অ্যাস্ট্রিয়াম, এএমএস ও অ্যাটলাস ইলেকট্রনিকের শেয়ার বিক্রি করেছে। এটি লকহিড মার্টিন এফ-৩৫ লাইটনিং ২, ইউরোফাইটার টাইফুন, অ্যাসটিউট-শ্রেণির ডুবোজাহাজ ও কুইন এলিজাবেথ-শ্রেণির বিমানবাহী রণতরী সহ বেশ কয়েকটি বড় প্রতিরক্ষা প্রকল্পের সাথে জড়িত। বিএই সিস্টেমস লন্ডন স্টক এক্সচেঞ্জের এফটিএসই ১০০ সূচকে তালিকাভুক্ত।  তথ্যসূত্র  বিষয়শ্রেণী:বিএই সিস্টেমস বিষয়শ্রেণী:লন্ডন স্টক এক্সচেঞ্জে তালিকাভুক্ত কোম্পানি বিষয়শ্রেণী:ব্রিটিশ মার্কা বিষয়শ্রেণী:যুক্তরাজ্যের প্রস্তুতকারক কোম্পানি
অরুণাচল কমলা বা ওয়াক্ৰো কমলা হচ্ছে ভারতের উত্তর-পূর্বাঞ্চলের অরুণাচল প্রদেশে ব্যাপকভাবে উৎপাদিত হওয়া একধরনের কমলালেবু। ২০১৫ সালের ২৩ মার্চ ভারত সরকারের ভৌগোলিক স্বীকৃতি পঞ্জীকরণ কার্যালয় অরুণাচল কমলাকে ভৌগোলিক স্বীকৃতি প্রদান করে। উত্তর-পূর্ব ক্ষেত্রীয় কৃষি বিপণন নিগম লিমিটেড ভৌগোলিক স্বীকৃতি পঞ্জীকরণের কাছে দাখিল করা প্রতিবেদন অনুসারে এই কমলাটির বিশেষত্ব হচ্ছে এর টক-মিষ্টি স্বাদ ও রসের প্রাচুর্য। অরুণাচল প্রদেশের মোট টকজাতীয় ফল উৎপাদনের ৯০%-ই হচ্ছে অরুণাচল কমলা।  অরুণাচল কমলার গাছসমূহ গুল্মজাতীয় এবং এটি প্রায় ৩ থেকে ৬ মিটার পর্যন্ত লম্বা হয়। একটি পূর্ণদৈর্ঘ্যের গাছে বছরে গড়ে ২০০ থেকে ৩০০টি পর্যন্ত ফল ধরে। এর খোসার ঘনত্ব মাঝারি এবং পাকলে লেবুসমূহের বর্ণ গাঢ় হয়। নভেম্বর থেকে ফেব্ৰুয়ারি মাসের ভিতর ফলসমূহ গাছ থেকে ছিড়ে আনা হয়।   বৈশিষ্ট্যসমূহ  বৃদ্ধি, গঠনমূলক-রাসায়নিক বৈশিষ্ট্য ও স্বাদের দিক থেকে অরুণাচল কমলা অন্য কমলা লেবুসমূহ থেকে ভিন্ন হয়। এর বিশেষত্বসমূহ এমনধরণের:-   অরুণাচল কমলার খোসা অন্য কমলালেবুর মতো শক্ত নয় বলে ছাড়ানো সহজ।  নাগপুরের কমলাকে ধরে অন্যান্য কমলালৈবু থেকেও আয়তন অনুসারে এর রসের পরিমাণ অধিক।  মোট দ্রবীভূত উপাদান বা টিএসএসের পর্যাপ্ত পরিমাণ ও ন্যুনতম এসিডিটি একে অনন্য স্বাদযুক্ত করে তোলে।  এই কমলালেবুসমূহ সম্পূর্ণ জৈবিক পদ্ধতিতে উৎপাদন করা হয় এবং এতে কোনো রাসায়নিক সার প্রয়োগ করা হয় না।   গঠনমূলক-রাসায়নিক বৈশিষ্ট্য   + একটি পূর্ণাঙ্গ ফলের গঠনমূলক-রাসায়নিক বৈশিষ্ট্য:- ভিত্তি/উপাদান  পরিমাণ গড় ওজন (গ্রাম)  ১৪২ গড় আকার (মিঃমিঃ)  ৬৫ একটা ফলে থসকা রসের গড় পরিমাণ (গ্রাম)  ৬৪.৪৯ একটা ফলের ওজনের অনুপাতে (w/w) রসের পরিমাণ (%)  ৪৬.৫৩ খোসার ঘনত্ব (মিঃমিঃ)  ২.৪১ মোট দ্রবীভূত উপাদানের পরিমাণ (টিএসএস) (%) (w/w) ১০.৭এসিডিটি (এনহাইড্ৰেস সাইট্ৰিক এসিডের রূপে) (%) (w/w) ০.১৮এস্কর্বিক এসিড (মিঃগ্ৰাঃ/১০০ মিঃলিঃ রস) ২৫   তথ্যসূত্র   বিষয়শ্রেণী:ফল বিষয়শ্রেণী:অরুণাচল প্রদেশ বিষয়শ্রেণী:ভারতের ভৌগোলিক স্বীকৃতি
তানিয়া ভাটিয়া (জন্ম: ১৯৭৮ সালের ২৮ নভেম্বর) একজন ভারতীয় নারী ক্রিকেটার। তিনি মূলত একজন উইকেট রক্ষক। ঘরোয়া ক্রিকেটে তিনি পাঞ্জাব এবং উত্তর জোনের হয়ে খেলেন। বর্তমানে তিনি কোচ আরপি সিংয়ের অধীনে প্রশিক্ষণ নিচ্ছেন। ইন্টারন্যাশনাল ক্রিকেট কাউন্সিল (আইসিসি) ২০১৮ সালে নারী ক্রিকেটে আবির্ভূত পাঁচজন তারকার তালিকায় তার নাম অন্তর্ভুক্ত করেছে।   প্রারম্ভিক জীবন  তানিয়া চন্ডীগড়ে জন্মগ্রহণ করেন। তার মায়ের নাম স্বপনা আর বাবার নাম সঞ্জয় ভাটিয়া। তানিয়ার বাবা ভারতের কেন্দ্রীয় ব্যাংকে চাকরি করতেন এবং নিখিল ভারত বিশ্ববিদ্যালয় পর্যায়ে ক্রিকেট খেলতেন। তার একজন বড় বোন এবং একজন ছোট ভাই রয়েছে। বড় বোনের নাম সানজানা আর ছোট ভাইয়ের নাম সেহাজ।  তানিয়া যখন ডিএভি সিনিয়র মাধ্যমিক বিদ্যালয়ে অধ্যয়নরত ছিলেন তখন তিনি প্রাক্তন ভারতীয় ক্রিকেটার এবং যুবরাজ সিংয়ের বাবা যোগরাজ সিংয়ের অধীনে প্রশিক্ষণ গ্রহণ করতেন। তিনি বর্তমানে এমসিএম ডিএভি মহিলা কলেজে বিএ দ্বিতীয় বর্ষে অধ্যয়ন করছেন। ভাটিয়ার বাবা নিজেও ক্রিকেট খেলোয়াড় ছিলেন এবং তার চাচাও ক্রিকেট খেলতেন। আর তানিয়ার ভাইও অনূর্ধ্ব-১৯ ক্রিকেট দলে যোগ দিয়েছেন।   ক্যারিয়ারের শুরু  ডিএভি একাডেমির থেকে তানিয়া যখন পাঞ্জাব দলে যোগ দেন তখন তার বয়স ছিল মাত্র ১১ বছর। তিনি ছিলেন অনূর্ধ্ব-১৯ ক্রিকেটে পাঞ্জাবের প্রতিনিধিত্বকারী সর্বকনিষ্ঠ নারী। আর ১৬ বছর বয়সেই তিনি রাজ্যের সিনিয়র দলে জায়গা করে নেন।  ২০১১ সালে তানিয়া যখন আন্তঃরাষ্ট্রীয় ঘরোয়া টুর্নামেন্টে পাঞ্জাবের সিনিয়র দলের হয়ে খেলতে নামেন তখন তার বয়স ছিল ১৩ বছর। ২০১৫ সালে তিনি গৌহাটিতে অনুষ্ঠিত আন্তঃজোনাল ক্রিকেট টুর্নামেন্টে তিনি উত্তর অঞ্চলের অনূর্ধ্ব-১৯ দলের নেতৃত্ব দিয়েছিলেন। খেলায় তিনি ২২৭ রান করেছিলেন এবং ১০টি উইকেটের পতন ঘটিয়েছিলেন। ১৬ বছর বয়সে তিনি ভারতের এ দলে যোগ দিয়েছিলেন। তিনি দুই বছর পেশাদার ঝুঁকিতে পড়েছিলেন যা তার ক্রিকেটের প্রতি আগ্রহ প্রায় নষ্টই করে ফেলেছিল। কিন্তু তিনি তার মায়ের অনুপ্রেরণায় এটি কাটিয়ে উঠতে সক্ষম হন এবং তার স্বপ্ন পূরণে এগিয়ে যান।   আন্তর্জাতিক ক্যারিয়ার  ২০১৮ সালের ১৩ ফেব্রুয়ারি দক্ষিণ আফ্রিকার মহিলাদের বিরুদ্ধে ভারতের টি-টোয়েন্টি ম্যাচের মাধ্যমে আন্তর্জাতিক ক্রিকেটে তানিয়ার অভিষেক হয়। তিনিই জাতীয় দলে সুযোগ পাওয়া চন্ডীগড়ের প্রথম মহিলা ক্রিকেটার। তিনি জাতীয় দলে ২৮ নম্বরের জার্সি পরে খেলেন। আর মহিলাদের একদিনের আন্তর্জাতিক ম্যাচে তানিয়ার অভিষেক হয় শ্রীলঙ্কার বিপক্ষে, ২০১৮ সালের ১১ সেপ্টেম্বরের ম্যাচের মধ্য দিয়ে।  ২০১৮ সালের অক্টোবরে ওয়েস্ট ইন্ডিজে অনুষ্ঠিত আইসিসি মহিলা ওয়ার্ল্ড টি-টোয়েন্টি টুর্নামেন্টের জন্য গঠিত ভারতীয় দলে তিনি স্থান পেয়েছিলেন। ২০২০ সালে অনুষ্ঠিতব্য আইসিসি মহিলা টি-টোয়েন্টি বিশ্বকাপেও তিনি ভারতীয় দলের সদস্য হিসেবে অস্ট্রেলিয়ায় অবস্থান করছেন।   তথ্যসূত্র    বহিঃসংযোগ     বিষয়শ্রেণী:ভারতীয় নারী ক্রিকেটার বিষয়শ্রেণী:১৯৯৭-এ জন্ম বিষয়শ্রেণী:ভারতীয় নারী উইকেট-রক্ষক বিষয়শ্রেণী:চণ্ডীগড় থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:পাঞ্জাব (ভারত) থেকে আগত ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:উত্তরাঞ্চলের নারী ক্রিকেটার বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:চণ্ডীগড়ের ব্যক্তি
আজাদ ২০২৫ সালের ভারতীয় হিন্দি ভাষার নাট্য চলচ্চিত্র। এটি পরিচালনা করেছেন অভিষেক কাপুর এবং প্রযোজনা করেছেন রনি স্ক্রুওয়ালা ও প্রজ্ঞা যাদব। এই চলচ্চিত্রে অজয় দেবগন এবং ডায়ানা পেন্টি অভিনয় করেছেন। তাদের সঙ্গে রয়েছেন নবাগত আমান দেবগন এবং রাশা থাদানি।  চলচ্চিত্রটি ১৭ জানুয়ারি ২০২৫ সালে প্রেক্ষাগৃহে মুক্তির জন্য নির্ধারিত।   সারসংক্ষেপ  ১৯২০-এর দশকের ভারত। একটি তরুণ ঘোড়াশালার ছেলেকে দেখা যায় একটি সাহসী ঘোড়া, আজাদের সঙ্গে গভীর বন্ধন গড়ে তুলতে। তাদের এই মিলিত যাত্রা বিদ্রোহ ও স্থিতিশীলতার গল্প হয়ে ওঠে। ছেলেটির মহিমান্বিত ঘোড়ায় চড়ার আকাঙ্ক্ষা ধীরে ধীরে আত্ম-অন্বেষণ ও সাহসের পথে পরিণত হয়।   অভিনয়ে    অজয় দেবগন  ডায়ানা পেন্টি  আমান দেবগন (গোবিন্দ চরিত্রে)  রাশা থাদানি  মোহিত মালিক  পিয়ূষ মিশ্র   বিপণন  চলচ্চিত্রটি ৩০ অক্টোবর ২০২৪ তারিখে সিংহম এগেইন প্রচারণার সময় অজয় দেবগন আনুষ্ঠানিকভাবে ঘোষণা করেন। ছবিটির টিজার প্রকাশিত হয় ৫ নভেম্বর ২০২৪ তারিখে।  ৩০ নভেম্বর ২০২৪ তারিখে ছবিটির মুক্তির তারিখ ঘোষণা করা হয়।  ছবিটির ট্রেলার মুক্তি পায় ৬ জানুয়ারি ২০২৫ তারিখে।   সঙ্গীত   চলচ্চিত্রটির সঙ্গীত পরিচালনা করেছেন অমিত ত্রিবেদী, আর গানগুলোর কথা লিখেছেন অমিতাভ ভট্টাচার্য এবং স্বানন্দ কিরকিরে। প্রথম গান "বীরঙ্গয়" প্রকাশিত হয় ১২ ডিসেম্বর ২০২৪ তারিখে। দ্বিতীয় গান "আজাদ হ্যায় তু" প্রকাশিত হয় ২২ ডিসেম্বর ২০২৪ তারিখে। তৃতীয় গান "উই আম্মা" মুক্তি পায় ৪ জানুয়ারি ২০২৫ তারিখে। চতুর্থ গান "অজীব-ও-গরীব" প্রকাশিত হয় ১০ জানুয়ারি ২০২৫ তারিখে।   মুক্তি  চলচ্চিত্রটি প্রেক্ষাগৃহে মুক্তি পাবে ১৭ জানুয়ারি ২০২৫ তারিখে।   তথসূত্র    বহিঃসংযোগ       বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:অভিষেক কাপুর পরিচালিত চলচ্চিত্র
ব্রিজমোহন মিশ্র (Hindi: बृजमोहन मिश्र) সাধারণভাবে পণ্ডিত বিরজু মহারাজ (Hindi: पंडित बिरजू महाराज)(৪ ফেব্রুয়ারি ১৯৩৮ - ১৬ জানুয়ারি ২০২২) নামে পরিচিত, ছিলেন ভারতে কত্থক নৃত্যে লক্ষ্ণৌ হতে আগত কালকা-বিনন্দাদিন ঘরাণার একজন প্রধান শিল্পী। তিনি কত্থক নৃত্যের জন্য পরিচিত 'মহারাজ' পরিবারের অন্যতম সদস্য, তার পরিবারের অন্যান্য প্রখ্যাত শিল্পীরা হলেন তার দুই পিতৃব্য শম্ভু মহারাজ এবং লাচ্চু মহারাজ ও পিতা ও গুরু অচ্ছন মহারাজ। যদিও নৃত্যই তার প্রথম শিল্প-শৈলী, কিন্তু ভারতীয় শাস্ত্রীয় সংগীতের উপরও তার চমৎকার দখল রয়েছে এবং কণ্ঠশিল্পী হিসেবেও তিনি প্রভূত সুনামের অধিকারী।   আরও দেখুন   কত্থক  কত্থক নৃত্যশিল্পীদের তালিকা   তথ্যসূত্র      বিরজু মহারাজ   বহিঃসংযোগ     পণ্ডিত বিরজু মহারাজ  (অফিসিয়াল ওয়েব সাইট)  কত্থক শিক্ষক পণ্ডিত বিরজু মহারাজ ভারতের প্রধান নৃত্যশিল্পী   বিষয়শ্রেণী:১৯৩৮-এ জন্ম বিষয়শ্রেণী:২০২২-এ মৃত্যু বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:উত্তরপ্রদেশের নৃত্যশিল্পী বিষয়শ্রেণী:কত্থক নৃত্যশিল্পী বিষয়শ্রেণী:ভারতীয় চলচ্চিত্র নৃত্য পরিচালক বিষয়শ্রেণী:ভারতীয় ধ্রুপদী নৃত্যের শিক্ষক বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:ভারতীয় নৃত্য পরিচালক বিষয়শ্রেণী:শিল্পকলায় পদ্মবিভূষণ প্রাপক বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:শ্রেষ্ঠ নৃত্য পরিচালনা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ নৃত্য পরিচালনা বিভাগে ফিল্মফেয়ার পুরস্কার বিজয়ী
দ্য ডিসকভারি অফ ইন্ডিয়া বইটি ভারতের প্রথম প্রধানমন্ত্রী  পণ্ডিত জওহরলাল নেহরু (১৯৪২ - ১৯৪৫) খ্রিস্টাব্দ সময়ে আহমেদনগর ফোর্টে  কারাবাস কালে রচনা করেছিলেন। বইটির রচনা ১৯৪৪ খ্রিস্টাব্দে শেষ হলেও এটি ১৯৪৬ খ্রিস্টাব্দে প্রকাশিত হয়।    সারমর্ম  ভারতের প্রাচীন ইতিহাস থেকে শুরু করে ব্রিটিশদের হাত থেকে স্বাধীনতার সময় পর্যন্ত সময়ের  কাহিনী লিপিবদ্ধ হয়েছে। পণ্ডিত নেহেরু  উপনিষদ, বেদ  এবং প্রাচীন ইতিহাসের পাঠ্যপুস্তক হতে অধীত জ্ঞানে, তিনি বইটির মাধ্যমে পাঠকদের সিন্ধু সভ্যতার সময়কাল হতে তৎকালীন পরিস্থিতিতে ভারতের বিকাশ সম্পর্কে পরিচয় দিতেই বইটির অবতারনা করেন।   ভারত ছাড়ো আন্দোলনে অংশ নেওয়ার জন্য অন্য নেতাদের সঙ্গে পণ্ডিত নেহেরুকেও জেল বন্দী করেছিল ব্রিটিশ সরকার। কারাবাসকালে তিনি ভারতের ইতিহাস সম্পর্কে অধীত বিদ্যা ও চিন্তাভাবনা ব্যক্ত করেছেন। দেশের স্বাধীনতা সংগ্রামীর বিস্তৃত দৃষ্টিতে ভারতীয় ইতিহাস , দর্শন এবং সংস্কৃতি যেভাবে প্রতিভাত হয় সে বিষয়েই বইটিতে আলোকপাত  করা হয়েছে। দ্য ডিসকভারি অফ ইন্ডিয়া  - বইটিতে পণ্ডিত নেহেরু দৃঢ়তার সঙ্গে বক্তব্য রেখেছেন এই বলে যে, ভারত এক সুপ্রাচীন ইতিহাস সমৃদ্ধ জাতির দেশ, এর সার্বভৌমত্বের অধিকার আছে।  ভারতের জাতীয় জীবনের দর্শন সংবলিত নিঁখুত বিশ্লেষণ দশটি অধ্যায়ে বর্ণিত হয়েছে।   অন্যান্য অবদানকারীরা  ডান|থাম্ব| আহমেদনগর দূর্গে জওহরলাল নেহরুর কারাবাসের কক্ষ নেহেরু বইটিতে আহমেদনগর কারাগারে যে সকল সহবন্দীদের কথা উল্লেখ করেছেন, তারা হলেন - মাওলানা আবুল কালাম আজাদ, গোবিন্দ বল্লভ পন্থ, নরেন্দ্র দেব এবং আসাফ আলী। তার রাজনৈতিক সহবন্দীদের মধ্যে দেশের বিভিন্ন প্রান্ত হতে আগত এগারো জনের ভারতের বিভিন্ন বিষয়ে গভীর জ্ঞান ছিল। তারা নেহেরুর বইটি রচনার সময় প্রুফরিডিং-সহ অন্যান্য সৃজনশীল পরামর্শ প্রদান করেছিলেন।   সংস্করণ The Discovery of India by Jawaharlal Nehru (paperback, thirteenth edition), , Preface   বইটি ১৯৪৬ খ্রিস্টাব্দের মার্চ মাসে কলকাতার সিগনেট প্রেস থেকে সত্যজিৎ রায়ের আঁকা প্রচ্ছদ সহ প্রথম প্রকাশিত হয়।   বইটি বর্তমানে 'জওহরলাল নেহরু মেমোরিয়াল ফান্ড' কর্তৃক প্রকাশিত হয এবং এর কপিরাইট তার নাতবৌ  সোনিয়া গান্ধীর অধীনে।               পন্ডিত জওহরলাল নেহরুর দ্য ডিসকভারি অফ ইন্ডিয়া,  জওহরলাল নেহেরুর দ্য ডিসকভারি অফ ইন্ডিয়া (পেপারব্যাক, ত্রয়োদশ সংস্করণ),    অভিযোজন  প্রখ্যাত ভারতীয় চলচ্চিত্র পরিচালক ও চিত্রনাট্যকার শ্যাম বেনেগল ১৯৮৮ খ্রিস্টাব্দে বইটির উপর ভিত্তি করে ৫৩ পর্বের একটি টেলিভিশন ধারাবাহিক - ভারত এক খোঁজ নির্মাণ করেন। ১৯৮৮ খ্রিস্টাব্দেই নভেম্বরে ভারতের সরকারি টেলিভিশন দূরদর্শন সেটি সম্প্রচার করে। ২০১৩ খ্রিস্টাব্দের ২৩ মে পণ্ডিত নেহেরুর প্রয়াণ দিবসে ডি ডি ভারতী চ্যানেল পুনঃসম্প্রচার করে।   আরো দেখুন    লেটার ফ্রম এ ফাদার টু হিজ ডটার (১৯২৯)  অ্যান বায়োগ্রাফি (১৯৩৬)  গ্লিম্পসেজ অফ ওয়ার্ল্ড হিস্ট্রি (১৯৩৪)   তথ্যসূত্র   বিষয়শ্রেণী:অক্সফোর্ড ইউনিভার্সিটি প্রেস দ্বারা প্রকাশিত বই বিষয়শ্রেণী:সমকালীন ভারতীয় দর্শন বিষয়শ্রেণী:ভারতীয় অ-কল্পকাহিনী বই বিষয়শ্রেণী:ভারতের ইতিহাস লিখন বিষয়শ্রেণী:ভারতীয় সাহিত্য বিষয়শ্রেণী:২০শ শতাব্দীর ভারতীয় বই
রাণীগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৮ নং রানীগঞ্জ বিধানসভা কেন্দ্রটি  রাণীগঞ্জ পৌরসভা এবং অণ্ডাল সমষ্টি উন্নয়ন ব্লক এর অন্তর্গত।  রাণীগঞ্জ বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১রানীগঞ্জবঙ্কু বিহারী মণ্ডলভারতীয় জাতীয় কংগ্রেস১৯৫৭অণ্ডালধাওয়াধারী মণ্ডলভারতীয় জাতীয় কংগ্রেস আনন্দ গোপাল মুখোপাধ্যায়ভারতীয় জাতীয় কংগ্রেস১৯৬২রানীগঞ্জ লক্ষন বাগদীভারতের কমিউনিস্ট পার্টি১৯৬৭ হারাধন রায়ভারতের কমিউনিস্ট পার্টি (মার্ক্সবাদী) ১৯৬৯হারাধন রায়ভারতের কমিউনিস্ট পার্টি (মার্ক্সবাদী)১৯৭১হারাধন রায়ভারতের কমিউনিস্ট পার্টি (মার্ক্সবাদী)১৯৭২হারাধন রায়ভারতের কমিউনিস্ট পার্টি (মার্ক্সবাদী)১৯৭৭হারাধন রায়ভারতের কমিউনিস্ট পার্টি (মার্ক্সবাদী)১৯৮২হারাধন রায়ভারতের কমিউনিস্ট পার্টি (মার্ক্সবাদী)১৯৮৭বনসা গোপাল চৌধুরীভারতের কমিউনিস্ট পার্টি (মার্ক্সবাদী)১৯৯১বনসা গোপাল চৌধুরীভারতের কমিউনিস্ট পার্টি (মার্ক্সবাদী)১৯৯৬বনসা গোপাল চৌধুরীভারতের কমিউনিস্ট পার্টি (মার্ক্সবাদী)২০০১বনসা গোপাল চৌধুরীভারতের কমিউনিস্ট পার্টি (মার্ক্সবাদী)২০০৬হারাধন ঝা ভারতের কমিউনিস্ট পার্টি (মার্ক্সবাদী)২০১১মহ. শোরাব আলিসর্বভারতীয় তৃণমূল কংগ্রেস  নির্বাচনী ফলাফল ২০১৬  ২০১১  ১৯৭৭-২০০৬ ২০০৬ সালের বিধানসভা নির্বাচনে, সিপিআই (এম) এর হারাধন ঝা রানীগঞ্জ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের জীতেন্দ্র তিওয়ারিকে পরাজিত করেন।  অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬, ১৯৯১ এবং ১৯৮৭ সালে সিপিআই (এম) এর বনসা গোপাল চৌধুরী কংগ্রেসের শম্পা সরকারকে, সেনাপতি মণ্ডলকে, শঙ্কর দত্তকে এবং কল্যাণী বিশ্বাসকে সকলকে পরাজিত করেন। ১৯৮২ এবং ১৯৭৭ সালে সিপিআই (এম) এর হারাধন রায় কংগ্রেসের হরে কৃষ্ণ গোস্বামীকে এবং সরোজক্ষয় মুখার্জী উভয়কেই পরাজিত করেন।  ১৯৫১-১৯৭২ সিপিআই (এম) এর হারাধন রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। সিপিআই এর লক্ষন বাগদী ১৯৬২ সালে জয়ী হন। ১৯৫৭ সালে এই কেন্দ্রটি অণ্ডাল কেন্দ্র ছিল। কংগ্রেসের ধাওয়াধারী মণ্ডল এবং আনন্দ গোপাল মুখোপাধ্যায় উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের বঙ্কু বিহারী মণ্ডল রানীগঞ্জ বিধানসভা কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পশ্চিম বর্ধমান জেলার রাজনীতি
thumb|জাতীয় সংসদ ভবন (২০১৪) বাংলাদেশের জাতীয় সংসদের স্পিকার ও ডেপুটি স্পিকারদের তালিকা নিম্নে দেয়া হলো :-  রাজনৈতিক দল  সংসদস্পিকারডেপুটি স্পিকারমনোনয়নকারী দলহইতেপর্যন্তগণপরিষদশাহ আব্দুল হামিদমোহাম্মদউল্লাহ বাংলাদেশ আওয়ামী লীগ১০ এপ্রিল, ১৯৭২১ মে, ১৯৭২প্রথম সংসদমোহাম্মদউল্লাহমোহাম্মদ বায়তুল্লাহ২  মে, ১৯৭২২৭ জানুয়ারি, ১৯৭৪আব্দুল মালেক উকিল২৮ জানুয়ারি, ১৯৭৪৫ নভেম্বর, ১৯৭৫দ্বিতীয় সংসদমির্জা গোলাম হাফিজব্যারিস্টার সুলতান আহমেদ চৌধুরী বাংলাদেশ জাতীয়তাবাদী দল২ এপ্রিল, ১৯৭৯২৩ মার্চ, ১৯৮২তৃতীয় সংসদশামসুল হুদা চৌধুরীমোঃ কোরবান আলী জাতীয় পার্টি১০ জুলাই, ১৯৮৬২৪ এপ্রিল, ১৯৮৮চতুর্থ সংসদমোহাম্মাদ রিয়াজ উদ্দীন আহমেদ২৫ এপ্রিল, ১৯৮৮৫ এপ্রিল, ১৯৯১পঞ্চম সংসদআবদুর রহমান বিশ্বাসশেখ রাজ্জাক আলী বাংলাদেশ জাতীয়তাবাদী দল৫ এপ্রিল, ১৯৯১২৫ সেপ্টেম্বর, ১৯৯১শেখ রাজ্জাক আলীহুমায়ুন খান পন্নী১২ অক্টোবর, ১৯৯১১৯ মার্চ, ১৯৯৬ষষ্ঠ সংসদএল. কে. সিদ্দিকী১৯ মার্চ, ১৯৯৬১৪ জুলাই, ১৯৯৬সপ্তম সংসদহুমায়ূন রশীদ চৌধুরীঅ্যাডভোকেট আবদুল হামিদ বাংলাদেশ আওয়ামী লীগ১৪ জুলাই, ১৯৯৬১০ জুলাই, ২০০১অ্যাডভোকেট আবদুল হামিদঅধ্যাপক আলী আশরাফ১২ জুলাই, ২০০১৮ অক্টোবর, ২০০১অষ্টম সংসদব্যারিস্টার জমিরুদ্দিন সরকারমোঃ আখতার হামিদ সিদ্দিকী বাংলাদেশ জাতীয়তাবাদী দল২৮ অক্টোবর, ২০০১২৫ জানুয়ারি, ২০০৯নবম সংসদঅ্যাডভোকেট আবদুল হামিদশওকত আলী বাংলাদেশ আওয়ামী লীগ২৫ জানুয়ারি, ২০০৯২৪ এপ্রিল, ২০১৩ শওকত আলী (ভারপ্রাপ্ত)শূন্য২৪ এপ্রিল, ২০১৩৩০ এপ্রিল, ২০১৩শিরীন শারমিন চৌধুরীশওকত আলী৩০ এপ্রিল, ২০১৩২৪ জানুয়ারি, ২০১৪দশম সংসদফজলে রাব্বি মিয়া২৪ জানুয়ারি, ২০১৪৩০ জানুয়ারি, ২০১৯একাদশ সংসদ৩০ জানুয়ারি, ২০১৯২২ জুলাই, ২০২২শামসুল হক টুকু২৮ আগস্ট, ২০২২৩০ জানুয়ারি, ২০২৪দ্বাদশ সংসদ৩০ জানুয়ারি, ২০২৪২ সেপ্টেম্বর ২০২৪   তথ্যসূত্র    উৎস   ডেপুটি স্পিকার   বিষয়শ্রেণী:বাংলাদেশের রাজনীতি বিষয়শ্রেণী:আইনসভার স্পিকারদের তালিকা বিষয়শ্রেণী:বাংলাদেশের রাজনৈতিক পদাধিকারীদের তালিকা বিষয়শ্রেণী:জাতীয় সংসদের স্পিকার
ল্চে-ব্ত্সুন-শেস-রাব-'ব্যুং-গ্নাস () একাদশ শতাব্দীর একজন তিব্বতী বৌদ্ধভিক্ষু ছিলেন।  ঝ্বা-লু বৌদ্ধবিহার  ল্চে-ব্ত্সুন-শেস-রাব-'ব্যুং-গ্নাস ১০৪০ খ্রিষ্টাব্দে তিব্বতে ঝ্বা-লু বৌদ্ধবিহার প্রতিষ্ঠা করেন। তিব্বতী প্রবাদানুসারে, তিনি তাঁর শিক্ষকের নির্দেশে একটি তীর ছোঁড়েন, এই বিশ্বাসে যে সেই তীরটি মঠ স্থাপনের জন্য উপযুক্ত স্থানে পতিত হবে। সেই তীরটি যেস্থানে পতিত হয়, তিনি ঐ স্থানকে কেন্দ্র করে ঝ্বা-লু বৌদ্ধবিহার স্থাপন করেন।   তথ্যসূত্র    আরো পড়ুন   拉科•益西多杰: 藏传佛教高僧传略, 青海人民出版社 (বই)   বিষয়শ্রেণী:সাক্য
১৯৬৫ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।   মুক্তিপ্রাপ্ত চলচ্চিত্র সমূহ  চলচ্চিত্রপরিচালক অভিনয়ে ধরন  মুক্তির  তারিখ টীকাতথ্যসূত্রকাজলনজরুল ইসলামখলিল, গোলাম মুস্তাফা, শবনম, সুভাষ দত্ত, ইনাম আহমেদ, নারায়ণ চক্রবর্তী২ ফেব্রুয়ারি ১৯৬৫উর্দু ভাষার চলচ্চিত্রএকালের রূপকথাইবনে মিজানক্যায়সে কহুসাদেক খানশবনম, খলিল, সুভাষ দত্ত, গোলাম মুস্তাফাউর্দু ভাষার চলচ্চিত্র সাগর এহতেশামআজিম, শবনম, শওকত আকবর, হারুন, ইনাম আহমেদ, নারায়ণ চক্রবর্তী১৩ এপ্রিল ১৯৬৫উর্দু ভাষার চলচ্চিত্র বাহানা জহির রায়হানকবরী সারোয়ার, রহমান, গরজ বাবু, নার্গিস, ফতে মহসীন১৬ এপ্রিল ১৯৬৫উর্দু ভাষার চলচ্চিত্রসাত রংফতেহ লোহানীহারুন রশীদ, সুলতানা জামান, কাজী খালেক, আনোয়ার হোসেন১৪ মে ১৯৬৫উর্দু ভাষার চলচ্চিত্র গোধূলীর প্রেম মহিউদ্দিনআমিনুল হক, চিত্রা সিনহা, আনোয়ার হোসেন, শিরিন২১ মে ১৯৬৫  নদী ও নারীসাদেক খানগোলাম মুস্তাফা, ড. রওশন আরা, কাজী খালেক৩০ জুলাই ১৯৬৫জানাজানিআলী মনসুরহাসান ইমাম, শওকত আকবর, সুলতানা জামান১৩ আগস্ট ১৯৬৫রূপবানসালাউদ্দিন সুজাতা, মনসুর, সিরাজুল ইসলাম, তন্দ্রা ইসলাম, ইনাম আহমেদলোককাহিনী৫ নভেম্বর ১৯৬৫মালামুস্তাফিজআজিম, সুজাতা, খান আতাউর রহমান, ইরফান, সুলতানা জামান, নারায়ণ চক্রবর্তী২৬ নভেম্বর ১৯৬৫উর্দু ভাষার চলচ্চিত্র   আরও দেখুন    ১৯৬৬ সালের বাংলাদেশী চলচ্চিত্রের তালিকা  বাংলাদেশের চলচ্চিত্র  ঢালিউড   তথ্যসূত্র    বহিঃসংযোগ   ইন্টারনেট মুভি ডেটাবেজে বাংলাদেশী চলচ্চিত্র   বিষয়শ্রেণী:বছর অনুযায়ী বাংলাদেশী চলচ্চিত্রের তালিকা বিষয়শ্রেণী:১৯৬৫-এ পাকিস্তান
ইয়োহান গাল্টুঙ (জন্ম: ২৪ অক্টোবর ১৯৩০) একজন নরওয়েজীয় সমাজবিজ্ঞানী ও গণিতবিদ। তিনি শান্তি ও সংঘর্ষ অধ্যয়ন নামক জ্ঞানকাণ্ডটির অন্যতম প্রতিষ্ঠাতা।John David Brewer, Peace processes: a sociological approach, p. 7, Polity Press, 2010 ১৯৬৩ সালে তিনি পিস রিসার্চ ইন্সটিটিউট (অসলো) প্রতিষ্ঠা করেন এবং সেখানকার পরিচালক হিসেবে ১৯৭০ সাল পর্যন্ত কর্মরত থাকেন। তারই উদ্যোগে ১৯৬৪ সাল থেকে এখন পর্যন্ত জার্নাল অফ পিস রিসার্চ প্রকাশিত হয়ে আসছে। ১৯৬৯ সালে শান্তি ও সংঘর্ষ অধ্যয়নের প্রথম চেয়ার হিসেবে অসলো বিশ্ববিদ্যালয়ে তিনি যোগ দেন। ১৯৭৭ সালে তিনি সেখান থেকে পদত্যাগ করেন এবং অন্যান্য বিভিন্ন বিশ্ববিদ্যালয়ে অধ্যাপনা শুরু করেন। ১৯৯৩ সাল থেকে তিনি হাওয়াই বিশ্ববিদ্যালয়ের শান্তি অধ্যয়ন বিভাগের ডিস্টিঙ্গুইশড অধ্যাপক হিসেবে নিযুক্ত রয়েছেন। ১৯৮৭ সালে তিনি রাইট লাইভলিহুড অ্যাওয়ার্ডে ভূষিত হন।  পঞ্চাশের দশকে গণিত ও সমাজবিজ্ঞান, ষাটের দশকে রাষ্ট্রবিজ্ঞান, সত্তরের দশকে অর্থনীতি ও ইতিহাস এবং আশির দশকে ব্যষ্টিক ইতিহাস, নৃবিজ্ঞান ও ধর্মতত্ত্বে বিশেষ অবদানের জন্য গাল্টুঙ প্রশংসিত। ধণাত্মক ও ঋণাত্মক শান্তি, কাঠামোগত সহিংসতা, সংঘর্ষতত্ত্ব, সংঘর্ষ বিলোপ ও শান্তি বিনির্মানhttp://www.un.org/en/peacebuilding/pbso/pbun.shtml, সাম্রাজ্যবাদের কাঠামোতত্ত্ব এবং যুক্তরাষ্ট্রতত্ত্বের মত অসংখ্য নতুন নতুন মতবাদ প্রণয়ন করেছেন তিনি।"Johan Galtung", Norsk Biografisk Leksikon   তথ্যসূত্র    বহিঃসংযোগ    TRANSCEND: A Peace Development Environment Network  Galtung-Institute for Peace Theory and Peace Practice  Peace Research Institute Oslo (PRIO)  Biography on Right Livelihood Award  Lecture transcript and video of Galtung's speech at the Joan B. Kroc Institute for Peace & Justice at the University of San Diego, December 2010  বিষয়শ্রেণী:১৯৩০-এ জন্ম বিষয়শ্রেণী:শান্তি ও সংঘর্ষ অধ্যয়ন বিষয়শ্রেণী:নরওয়েজীয় গণিতবিদ বিষয়শ্রেণী:নরওয়েজীয় ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:ইউরোপীয় শান্তিবাদী
গোলাকান্দাইল ইউনিয়ন বাংলাদেশের নারায়ণগঞ্জ জেলার রূপগঞ্জ উপজেলার অন্তর্গত একটি ইউনিয়ন।   ইতিহাস ১৯৩০ সালে ব্রিটিশ সরকার রূপগঞ্জ উপজেলার বর্তমান গোলাকান্দাইল ইউনিয়ন পরিষদ এলাকাকে নিয়ে সব প্রথম গোলাকান্দাইল ইউনিয়ন বোর্ড গঠন করে পরবতীতে ১৯৪৮ সালে পাকিস্তান সরকার তার নাম পরিবতন করে ইউনিয়ন কাউন্সিল রাখে। তারপর আবার ১৯৬২ সালে গোলাকান্দাইল ইউনিয়নের আংশিক এলাকাকে পরিবর্তন করে নতুন করে গোলাকান্দাইল ইউনিয়ন গঠন করে। তখন গোলাকান্দাইল ইউনিয়নের সীমানা ছোট হয়ে যায় এবং এখানে ২৫ গ্রাম এবং ১২ টি মৌজা থাকে।  তথ্যসূত্র  বিষয়শ্রেণী:রূপগঞ্জ উপজেলার ইউনিয়ন
আ'য়ানা কেশেলে ফিলিপস (জন্ম:১ সেপ্টেম্বর ১৯৯৫) হলেন ক্যারিবীয় অঞ্চলের অন্তর্গত ব্রিটিশ সাম্রাজ্যের আওতাধীন ব্রিটিশ ভার্জিন দ্বীপপুঞ্জের একজন মডেল যিনি ২০১৮ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন। তিনি ২০১৮ সালে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন।   ব্যক্তিগত জীবন  আ'য়ানা কেশেলে ফিলিপস ব্রিটিশ ভার্জিন দ্বীপপুঞ্জের টরটলায় জন্মগ্রহণ করেন। তিনি এইচ ল্যাভিটি স্টাউট কমিউনিটি কলেজে পড়াশোনা করেছেন। এছাড়াও তিনি ডিজে হিসেবেও কাজ করে থাকেন।   সুন্দরী প্রতিযোগিতায় অংশগ্রহণ    মিস ব্রিটিশ ভার্জিন দ্বীপপুঞ্জ ২০১৭  ২০১৭ সালের ৬ আগস্ট আ'য়ানা কেশেলে ফিলিপস ' মিস ব্রিটিশ ভার্জিন দ্বীপপুঞ্জ ২০১৭' প্রতিযোগিতায় হেলিনা হুলেটের সাথে যুগ্মভাবে দ্বিতীয় রানার আপ হিসেবে ঘোষিত হন। ২০১৭ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন খেপরা সিলভস্টার।   মিস ব্রিটিশ ভার্জিন দ্বীপপুঞ্জ ২০১৮  ২০১৮ সালের ৫ আগস্ট আ'য়ানা কেশেলে ফিলিপস 'মিস ব্রিটিশ ভার্জিন দ্বীপপুঞ্জ ' খেতাব লাভ করেন।   মিস ইউনিভার্স ২০১৮  তিনি ২০১৮ সালের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় অংশগ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:মিস ইউনিভার্স ২০১৮-এর প্রতিযোগী বিষয়শ্রেণী:মিস ওয়ার্ল্ড ২০১৯-এর প্রতিনিধি
১৯ শতকের সাহিত্য বলতে উনবিংশ শতাব্দীতে রচিত বিশ্বসাহিত্যকে বোঝানো হয়। ১৭৯৯ সাল থেকে ১৯০০ সাল পর্যন্ত রচিত সাহিত্য এই সময়কালের আওতাভুক্ত।  চিত্রকলা এবং সংস্কৃতির অন্যান্য ধারায় সাথে সামঞ্জস্যতা রেখে উনিশ শতকের সাহিত্যও উল্লেখযোগ্য উন্নয়ন ঘটেছিলো।   বাস্তববাদিতা সংক্রান্ত সাহিত্য  ১৯শতকের মধ্যবর্তী সময় থেকে ফরাসি সাহিত্য বাস্তববাদিতার চল পরিলক্ষিত হয়। পরবর্তীতে এটি ১৯শতকের শেষার্ধ থেকে বিংশ শতাব্দীর লেখকদের মাঝেও ব্যাপ্তি লাভ করে। সমকালীন সমাজ ও জীবন যেমন ছিলো বা রয়েছে তেমনিভাবে চিত্রায়িত করাই সেই সময়ের সাহিত্যিকদের আকৃষ্ট করে। বস্তুবাদের এই সাধারণ চেতনাই তাদেরকে মামুলী ক্রিয়াকলাপ ও অভিজ্ঞতা নথিভুক্ত করার যাবতীয় কল্পনাবিলাসী লেখনশৈলী বাদ দিয়ে, প্রাত্যহিক জীবনচরিতকে চিত্রায়িত করতে অনুপ্রাণিত করেছিলো।   উল্লেখযোগ্য ব্যক্তিবর্গ  থাম্ব|জেন অস্টেন থাম্ব|এডগার এ্যলেন পো থাম্ব|চার্লস ডিকেন্স থাম্ব|ফিয়োদর দস্তয়ভস্কি থাম্ব|মার্ক টোয়েন থাম্ব|লিও টলস্টয় থাম্ব|রাল্ফ ওয়াল্ডো এমার্সন থাম্ব|এ্যান্টন চেকভ  বিষয়শ্রেণী:১৯শ শতাব্দীর সাহিত্য বিষয়শ্রেণী:সাহিত্যের ইতিহাস
ব্রাহ্মণবাড়ীয়া পলিটেকনিক ইনস্টিটিউট বাংলাদেশের কয়েকটি নতুন পলিটেকনিক ইনস্টিটিউটসমূহের মধ্যে একটি।   https://bbpi.gov.bd   অবস্থান  ইসলামপুর, বিজয়নগর, ব্রাহ্মণবাড়ীয়া (৩২৩৪) বাংলাদেশ  ইতিহাস    ক্যাম্পাস  অত্র প্রতিষ্ঠানের ক্যাম্পাস কোলাহল এবং ধূমপান মুক্ত।   টেকনোলজি সমূহ  রেফ্রিজারেশন এন্ড এয়ারকন্ডিশনিং  কম্পিউটার সায়েন্স এন্ড টেকনোলজি   আর্কিটেকচার এন্ড ইন্টেরিয়র ডিজাইন  ইলেকট্রোমেডিক্যাল http://techedu.portal.gov.bd/site/page/c9742721-9ac9-40be-a005-bc3af0c50502/-ডিপ্লোমা-প্রোগ্রাম   ছাত্রাবাস  নেই  কারণ প্রতিষ্ঠাতা বিম্পি ছিল !    ছাত্র সংগঠন  এখানে বাংলাদেশ ছাত্রলীগ, জাতীয়তাবাদী ছাত্রদল, বাংলাদেশ ইসলামী ছাত্রশিবির ও ক্বওমীপন্থী ছাত্রসংগঠন তাদের কর্মকাণ্ড পরিচালনা করছে।   তথ্যসূত্র    বহিঃসংযোগ    অফিসিয়াল ওয়েবসাইট   বিষয়শ্রেণী:চট্টগ্রাম বিভাগের পলিটেকনিক ইনস্টিটিউট বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:ব্রাহ্মণবাড়িয়া জেলার মহাবিদ্যালয় বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৫-এ বাংলাদেশে প্রতিষ্ঠিত বিষয়শ্রেণী:ব্রাহ্মণবাড়িয়া